**ROMANIA**

**JUDEŢUL MUREŞ**

**Municipiul Tîrgu-Mureş VICEPRIMAR**

**Administraţia Serelor, Parcurilor şi Zonelor Verzi jrs. Peti Andrei**

**Nr. 551 din data de 18.03.2016**

**EXPUNERE DE MOTIVE**

**privind completarea Hotăririi Consiliului Local Municipal Tîrgu-Mures nr. 63/2016 referitoare la aprobarea preţului minim de pornire la licitatie, a masei lemnoase suplimentare din fondul forestier proprietate a Municipiului Tîrgu Mureş**

Având în vedere Hotărârea de Consiliu Local Municipal Tîrgu – Mures Nr 63/25 februarie 2016, privitor la aprobarea prețului minim de pornire la licitație/ partidă, a masei lemnoase ce urmează a fi exploatată din fondul forestier proprietate a municipiului Tîrgu-Mures, va aducem la cunoștiința că în urma analizelor din teren a rezultat ca există înca patru partizi care trebuie a fi recoltate în anul 2016, datorită degradării accentuate a arborilor, existând riscul de cădere a acestora și de imposibilitate ulterioară de valorificare a masei lemnoase.

Respectând HG Nr 924/04.11.2015 (prezentă în anexa HG Nr 924) completată de decizia 691 12.11.2015 a Regiei Naționale a Pădurilor (prezentă în anexa decizia 691), care aprobă lista cuprinzând nivelul de piată al prețurilor de referintă pe specii, pe grade de accesibilitate și pe sortimente, va facem cunoscut că masa lemnoasă aflată în proprietate publică a statului romîn precum și masa lemnoasă aflată în proprietate publică a UAT-urilor se supune prețului de vânzare fundamentat în baza acestor normative de catre ocoalele Regiei Naționale a Pădurilor ca preț minim de referință. Toate aceste documente mai sus menționate au stat la baza “Expunerii de motive” pentru Hotărârea a Consiliului Local Municipal Tîrgu-Mureș Nr 63 din 25 februarie 2016.

În baza datelor prezentate în paragrafele anterioare vă cerem suplimentarea cotei de tăiere pe anul 2016 cu 166 metri cubi și vânzarea acestor partizi ca și lemn pe picior. Prețurile minime de pornire a licitației, sunt conform hotarârilor în vigoare, prezentate în cele 4 Anexe “**Act de punere în valoare Nr.: 1-4**”, fundamentate de către Ocolul Silvic Tîrgu-Mures și centralizate în Anexa “**PREȚ DE REFERINȚĂ MASA LEMNOASĂ SUPLIMENTARĂ 2016”**

**Director ASPZV Intocmit**

**IngAncaTeban ing. Titus Rosca**

**R O M Â N I A**

**JUDEŢUL MUREŞ Proiect**

**CONSILIUL LOCAL MUNICIPAL TÎRGU MUREŞ**

**H O T Ă R Â R E A nr. \_\_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_2016**

**privind completarea Hotăririi Consiliului Local Municipal Tîrgu-Mures nr 63/2016 referitoare la aprobarea preţului minim de pornire la licitatie, a masei lemnoase suplimentare din fondul forestier proprietate a Municipiului Tîrgu Mureş**

***Consiliul local municipal Tîrgu Mureş, întrunit în şedinţă ordinară de lucru,***

Văzând Expunerea de motive nr. 551 din data de 18.03.2016, privind aprobarea preţului minim de pornire la licitatie, a masei lemnoase suplimentară ce urmează a fi recoltată în anul 2016, din fondul forestier proprietate a municipiului Tîrgu-Mureş, prezentată de Administraţia Serelor, Parcurilor şi Zonelor Verzi.

În baza prevederilor Codului Silvic, a Legii nr. 46/2008 privind reglementarea regimului silvic şi administrarea fondului forestier naţional, republicată, cu modificările şi completările ulterioare,pentru aprobarea atribuţiilor ocoalelor silvice de stat şi ale celor constituite ca structuri proprii, a obligaţiilor ce revin deţinătorilor de păduri, în vederea respectării regimului silvic, precum şi a Regulamentului de aplicare a Ordonanţei de urgenţă a Guvernului nr. 139/2005 privind administrarea pădurilor din România,

În temeiul prevederilor art. 36, alin. (1), alin. (2), lit. „b”, „c”, „d”, art.45 (1) şi art. 115, alin. (1), lit. „b” din Legea nr. 215/2001 privind administraţia publică locală, republicată,

**H o t ă r ă ş t e :**

Art. 1. Se aprobă preţul minim de pornire la licitatie, a masei lemnoase suplimentare ce urmează a fi recoltată în anul 2016, din fondul forestier proprietate a Municipiului Tîrgu-Mureş, conform ANEXA “PREȚ DE REFERINȚĂ MASA LEMNOASĂ SUPLIMENTARĂ 2016” în completarea Hotăririi nr 63 din 25 februarie 2016 a Consiliului Local Municipal Tîrgu-Mures – privind aprobarea prețului minim de pornire la licitație, a masei lemnoase ce urmează a fi recoltată în anul 2016, din fondul forestier proprietate a Municipiului Tîrgu-Mureș.

Art. 2. Cu ducerea la îndeplinire a prevederilor prezentei hotărâri se încredinţează Executivul Municipiului Tîrgu-Mureş prin Administraţia Serelor Parcurilor şi Zonelor Verzi, Serviciul de administrare a fondului forestier şi întreţinere a spaţiilor verzi.

**Viză de legalitate,**

**Secretarul Municipiului Tîrgu-Mureş**

**Andrei Mureșan**

**ANEXA “PREȚ DE REFERINȚĂ MASĂ LEMNOASĂ SUPLIMENTARĂ 2016”**

|  |  |  |  |  |
| --- | --- | --- | --- | --- |
| **Partida Nr.** | **Volum (metri cubi)** | **Pret /m3 (RON)** | **Preț minim de licitație (RON)** | **Preț minim /partida** |
| 6808 | 65 | 60,59 | 65 | 4225 |
| 6818 | 21 | 105,14 | 110 | 2310 |
| 705 | 60 | 71,80 | 75 | 4500 |
| 6817 | 10 | 16,22 | 18 | 180 |
| Total | 166 |  |  | 11215 |